MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. ​​​201
        Consiliul Local al Municipiului Craiova, întrunit în şedinţa ordinară din data de 27.05.2010.

Având în vedere raportul nr.72122/2010 întocmit de Direcţia Patrimoniu prin care se propune darea în administrarea Serviciului Public Comunitar de Evidenţă a Persoanelor Craiova, a unui bun care aparţine domeniului privat al municipiului Craiova şi rapoartele comisiilor de specialitate ale Consiliului Local al Municipiului Craiova nr.75, 76, 77, 79, 80/2010;

În conformitate cu prevederile Legii  nr.213/1998 privind proprietatea publică şi regimul juridic al acesteia;
În temeiul art.36 alin.2 lit. c, art.45 alin. 3, art.123 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă darea în administrarea Serviciului Public Comunitar de Evidenţă a Persoanelor Craiova, a bunului „Introducere încălzire cu centrala termică proprie, instalaţie de utilizare gaze la Casa Căsătoriilor, municipiul Craiova”,  cu valoarea de 199.298,75 lei, care aparţine domeniului privat al municipiului Craiova.

Art.2. Pe data prezentei hotărâri, se modifică în mod corespunzător Hotărârea Consiliului Local al municipiului Craiova nr.327/2008 referitoare la darea în administrarea Serviciului Public Comunitar de Evidenţă a Persoanelor Craiova, a unor bunuri care aparţin domeniului privat al municipiului Craiova.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Patrimoniu şi Serviciul Public Comunitar de Evidenţă a Persoanelor  Craiova vor aduce la îndeplinire prevederile prezentei hotărâri.

